Black Smoke

**"Black Smoke"** (bos. *Crni dim*) je singl njemačke pjevačice Ann Sophie. Pjesma je predstavljala Njemačku na takmičenju za Pjesmu Eurovizije 2015. godine, te se plasirala na posljednje mjesto sa nula poena. Iako je Andreas Kümmertova pjesma "Heart of Stone" izabrana na njemačkom izboru za pjesmu Eurovizije *Unser Song für Österreich* (njem. Naša pjesma za Austriju), Kümmert se odlučio povući sa takmičenja kada je bio informisan o pobjedi, te je upravo zato Annina pjesma izabrana za predstavnika Njemačke. Koautor pjesme je britanska pjevačica Ella Eyre. Black Smoke je postala treća njemačka pjesma sa nula poena na Eurosongu.

## Porijeklo i izdanje 
Nakon što je je izabrana kao zamjena za finale emisije *Unser Song für Österreich*, Anna je objavila da će pjesma "Black Smoke" biti njen drugi izbor u finalu. Isječak dužine jedne minute objavljen je 27. februara 2015. godine. Pjesma je postala dostupna za preuzimanje 2. marta 2015. godine, svega nekoliko dana prije izbora.

Planirano je da pjesmu izvede pjevačica Ivy Quainoo.

## Kompozicija i razvoj 
"Black Smoke" je pjesma dužine tri minute i dvanaest sekundi soul žanra sa elementima popa i jazza. Pjesmu je napisala i komponovala britanska pjevačica Ella McMahon (bolje poznatija kao Ella Eyre), Michael Harwood kao i Tonino Speciale.

Prema izjavi Anne Sophie, pjesma govori o "ljubavi, zabavljanju i o svemu šta se ima". Pjesma je poslije prekida dvije osobe koje su duže vrijeme bile u vezi te više ne prepoznaju jedno drugog i "ne mogu reći niti tri riječi".

## Kritike 
Pjesma je uglavnom pozitivno primljena. Pjesma je dobila pet recenzija na stranici *Wiwibloggs,* te je dobila prosječnu ocjenu od 7/10. Louis joj je dao recenziju od 7/10 rekavši da je "pjesma solidna" te da je "zabavna za slušati i ima znatno puno energije". Max je također dao 7/10 te je dao kometar da je ova pjesma bolja od Annine prve pjesme "Jump the Gun", te da je "mirna, zabavna i ispoljava vibru koja će privući narod". Mikhail i Patrick su pjesmu ocjenili sa 9/10, te je Mikhail rekao da "pjesma ima cijeli stav pjesme “Jump the Gun”, samo što je utrostručen" dok je Patrick izjavio da je Annina glas moćan te da je melodija pjesme posebna. Robyn je pjesmi dala recenziju od 7/10 i opisala je kao "tipičnu pop pjesmu".

## Izvođenja uživo 
Pjesma je prvi put izvedena na finalu njemačkog izbora za pjesmu Eurovizije *Unser Song für Österreich* (njem. Naša pjesma za Austriju). Izvedena je tri puta: dva puta kada se Sophie kvalificirala u drugu i treću rundu takmičenja i još jednom kad je proglašena za pobjednika takmičenja. Sophie je izvela pjesmu na finalu Eurosonga 2015. godine u Beču, Austriji, te se plasirala na posljednje mjesto sa nula poena. Iako i domaćin takmičenja (Austrija) nije imao poena, prvenstveno je pjesma postavljena na 26. mjesto (pretposljedni plasman), nakon ponovnog pregleda rezultata nakon finala, ustanovljeno je, nakon korištenja pravila za pripetavanje prema kojima pjesma koja je izvedena prva dobija viši plasman, da je pjesma "Black Smoke" ipak završila na posljednjom (27.) mjestu.

## Spisak numera 
# "Black Smoke" – 3:12

## Osoblje 
* Ella McMahon – pisac
* Michael Harwood – pisac
* Ann Sophie – vokali
* Tonino Speciale – pisac
* Mathias Ramson – producent
* Johannes Schmalenbach – producent
* Brix – producent

## Uspjeh na hit listama 
### Sedmične hit liste 
## Historija izdanja 
## Reference 
Kategorija:Eurovizijske pjesme bez osvojenih bodova